**Piegādes LĪGUMS**

|  |  |
| --- | --- |
| Daugavpilī, 2015.gada 13.novembrī |  |

 **Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils, (turpmāk – Pasūtītājs), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

  **SIA “EVO PUMPS”**, reģ.Nr.40103763316, juridiskā adrese: Mūkusalas iela 72, Rīga (turpmāk – Piegādātājs), valdes priekšsēdētāja **Sanda Grīnfelda** personā, kurš rīkojas saskaņā ar Statūtiem, no otras puses, abi kopā saukti „Puses”, pamatojoties uz Daugavpils pilsētas domes iepirkumu komisijas 2015.gada 9.novembra lēmumu (prot. Nr.4) iepirkumā „Membrānsūkņa (dūņu sūkņa) piegāde zivju resursu aizsardzības pasākumu nodrošināšanai Daugavpils pilsētā”, iepirkuma identifikācijas Nr.DPD 2015/130, noslēdz šādu līgumu, (turpmāk – Līgums):

**I. Līguma priekšmets**

1. Piegādātājs piegādā un pārdod, bet Pasūtītājs pērk un pieņem **vienu** **jaunu membrānsūkni – CAFFINI LIBELULLA 1-4** ar papildaprīkojumu(turpmāk – Membrānsūknis), kas noteikts pretendenta iepirkumam iesniegtajā tehniskajā piedāvājumā, kas ir līguma neatņemama sastāvdaļa (Pielikumā kopija).
2. Piegādātājs piegādā Membrānsūkni pēc adreses: **Saules iela 5a, Daugavpils**.
3. Membrānsūkņa piegādes termiņš – ne vēlāk kā **20 (divdesmit) dienu** laikā no līguma spēkā stāšanās dienas.

**II. Līguma summa un samaksas kārtība**

1. Līguma summa par Līgumā noteikto Membrānsūkni tiek noteikta **EUR 5532,35 (pieci tūkstoši pieci simti trīsdesmit divi *euro* un 35 centi)** apmērā bez PVN, PVN 21 % sastāda EUR 1161,79 (viens tūkstotis viens simts sešdesmit viens *euro* un 79 centi), kopā ar PVN **EUR 6694,14 (seši tūkstoši seši simti deviņdesmit četri *euro* un 14 centi)**. Līguma summā ir iekļautas visas tiešās un netiešās izmaksas, kas saistītas ar Membrānsūkņa piegādi.
2. Līguma 4.punktā noteikto Līguma summu Pasūtītājs samaksā Piegādātājam **10 (desmit) dienu** laikā, skaitot no dienas, kad Puses ir parakstījušas Membrānsūkņa pieņemšanas – nodošanas aktu.
3. Pasūtītājs Līgumā noteikto maksājumu par Membrānsūkni un tā piegādi veic ar pārskaitījumu uz Piegādātāja norādīto bankas norēķinu kontu.
4. Līgumā noteiktais Pasūtītāja maksājums ir uzskatāms par izpildītu dienā, kad maksājums ir saņemts Piegādātāja norādītajā bankas norēķinu kontā. Strīdus gadījumā Līgumā noteiktais Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
5. Īpašuma tiesības uz Membrānsūkni pāriet Pasūtītājam ar brīdi, kad Puses parakstījušas nodošanas – pieņemšanas aktu, kurš tiek parakstīts pēc Membrānsūkņa piegādes. Nodošanas – pieņemšanas aktā ir jānorāda Membrānsūkņa komplektācija, Membrānsūkņa pieņemšanas laikā konstatētie defekti, ja tādi tiek konstatēti, kā arī termiņš un kārtība, kādā Piegādātājam jālikvidē konstatētie defekti.
6. Visas ar Membrānsūkņa nodošanu saistītās tehniskās un juridiskās darbības līdz Membrānsūkņa nodošanas dienai veic Piegādātājs, sedzot visus ar to saistītos izdevumus.
7. Membrānsūkņa īpašuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Pasūtītājam brīdī, kad Pasūtītājs paraksta Membrānsūkņa pieņemšanas – nodošanas aktu.

**III. Garantijas**

1. Piegādātājs garantē, ka piegādātais Membrānsūknis atbilst Membrānsūkņa ražotāja noteiktajiem tehniskajiem standartiem, Līguma un tā pielikumu nosacījumiem un visiem Latvijas Republikas spēkā esošo normatīvo aktu noteikumiem, kas attiecas uz Membrānsūkni.
2. Piegādātājs garantē, ka Membrānsūknis ir sertificēts Eiropas Savienībā, iepriekš nelietots, tajā nav iebūvēta iepriekš lietota vai atjaunota komponente.
3. Piegādātājs, atbilstoši ražotāja nosacījumiem, nodrošina Membrānsūkņa **2 (divu) gadu** garantiju. Garantijas termiņš sāk tecēt no dienas, kad Puses ir parakstījušas Membrānsūkņa pieņemšanas-nodošanas aktu.
4. Ja garantijas termiņa laikā Membrānsūkņa ražotāja vainas dēļ rodas bojājums, kura novēršanai nepieciešamais laiks pārsniedz tekošo darba dienu, Piegādātājam uz remonta laiku jānodrošina Pasūtītājam iespēja bez maksas lietot attiecīgās klases līdzvērtīgu Membrānsūkni.

**IV. Pasūtītāja tiesības un pienākumi**

1. Pasūtītājam ir šādas tiesības:
	1. iegūt Membrānsūkni savā īpašumā, valdījumā un lietojumā pēc nodošanas – pieņemšanas akta parakstīšanas;
	2. saņemt Membrānsūkņa apkopi un remontu Latvijas Republikas teritorijā saskaņā ar tehniskā piedāvājuma (pielikums) noteikumiem;
	3. iekasēt no Piegādātājam izmaksājamās līguma summas līgumsodu par piegādes kavējumu Līgumā noteiktajos termiņos;
	4. pieņemot Membrānsūkni no Piegādātāja:
		1. pārbaudīt Membrānsūkņa atbilstību visām tehniskajā piedāvājumā minētajām prasībām;
		2. pārbaudīt Membrānsūkņa dokumentācijas pilnīgumu un derīgumu;
		3. norādīt konstatētos trūkumus pieņemšanas – nodošanas aktā un pieprasīt Piegādātājam tos novērst;
		4. saņemt Membrānsūkņa tehnisko dokumentāciju un citu ar Membrānsūkni saistīto dokumentāciju latviešu valodā;
		5. pieaicināt speciālistus un ekspertus Membrānsūkņa apskatei, tehniskā stāvokļa novērtēšanai, kā arī lūgt un saņemt ekspertu atzinumus par Membrānsūkņa tehnisko stāvokli un iesniegt šos atzinumus Piegādātājam.
2. Pasūtītājam ir šādi pienākumi:
	* 1. Līgumā noteiktajā termiņā un apmērā samaksāt Piegādātājam par piegādāto Membrānsūkni;
		2. pieņemt no Piegādātāja saskaņā ar Līguma noteikumiem piegādāto Membrānsūkni;
		3. lietot Membrānsūkni atbilstoši tehniskajā dokumentācijā noteiktajiem mērķiem, ievērojot ražotāja un Piegādātāja prasības attiecībā uz Membrānsūkņa tehnisko apkopi, darbību un lietošanu;
		4. 5 dienu laikā informēt Piegādātāju par būtiskiem notikumiem, kas varētu ietekmēt Līgumā noteikto Piegādātāja saistību izpildi un paziņot par veicamajiem pasākumiem un līdzekļiem šo saistību izpildes kontekstā.

**V. Piegādātāja tiesības un pienākumi**

1. Piegādātājam ir šādas tiesības:
	1. saņemt no Pasūtītāja samaksu saskaņā ar Līguma noteikumiem;
	2. saņemt no Pasūtītāja līgumsodu par samaksas kavējumu Līgumā noteiktajos termiņos.
2. Piegādātājam ir šādi pienākumi:
	1. nodrošināt Membrānsūkņa piegādi un nodošanu Pasūtītajam līgumā noteiktajā termiņā un kārtībā;
	2. nodot Pasūtītājam Membrānsūkni Līguma 2.punktā noteiktajā vietā un noformēt Membrānsūkņa nodošanas – pieņemšanas aktu;
	3. garantijas laikā bez atlīdzības novērst Membrānsūkņa defektus un bojājumus, kas atklājušies to ekspluatācijas laikā un nav garantijas noteikumu neievērošanas sekas;
	4. nodrošināt iespēju veikt Membrānsūkņa garantijas apkopi un remontu Latvijas Republikas teritorijā, atbilstoši tehniskā piedāvājuma (pielikums) nosacījumiem.

**VI. Līgumslēdzēju pušu atbildība**

1. Ja Membrānsūkņa piegāde aizkavējas Piegādātāja vainas dēļ, tas Pasūtītājam maksā līgumsodu 0,2 % (nulle komats divu procentu) apmērā no Līguma kopējās summas par katru nokavēto dienu, bet ne vairāk kā 10% (desmit procentus) no kopējās līguma summas.
2. Ja norēķini netiek veikti Līgumā norādītajā termiņā, Pasūtītājs maksā Piegādātājam nokavējuma procentus 0,2% (nulle komats divu procentu) apmērā no kavētā maksājuma summas par katru nokavēto dienu, bet ne vairāk kā 10% (desmit procentus) no kopējās līguma summas.

**VII. Nepārvarama vara**

1. Neviena no Pusēm nav atbildīga par otrai Pusei nodarīto zaudējumu, ja to ir izraisījis streiks, stihiska nelaime, katastrofa, epidēmija, blokāde, militāra rakstura darbības vai citi apstākļi, kas traucē šī Līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama Līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**VIII. Līguma grozīšanas kārtība un kārtība, kādā pieļaujama atkāpšanās no līguma**

1. Līgums stājas spēkā ar brīdi, kad to parakstījušas abas Puses un ir spēkā līdz abpusējai Pušu saistību pilnīgai izpildei.
2. Jebkuri grozījumi, kas nav uzskatāmi par būtiskiem saskaņā ar Publisko iepirkuma likuma 671.pantu, Līgumā izdarāmi, Pusēm rakstveidā vienojoties un noslēdzot attiecīgu rakstveida vienošanos, kas ir neatņemama šī Līguma sastāvdaļa. Būtiski Līguma grozījumi nav pieļaujami.
3. Pasūtītājs ir tiesīgs vienpusējā kārtā izbeigt Līgumu, rakstiski paziņojot par to Piegādātājam un neatlīdzinot zaudējumus, ja Piegādātājs nokavējis Membrānsūkņa piegādi vairāk kā 15 (piecpadsmit) kalendārās dienas no Līguma 3.punktā noteiktā piegādes termiņa.
4. Piegādātājs ir tiesīgs vienpusējā kārtā izbeigt Līgumu, rakstiski paziņojot par to Pasūtītājam, ja Pasūtītājs vairāk kā 30 (trīsdesmit) kalendārās dienas ir nokavējis Līguma 5.punktā noteikto samaksas termiņu.
5. Līguma darbība beidzas, ja:
	1. izpildītas tajā noteiktās saistības;
	2. Līgums tiek izbeigts pirms termiņa Līgumā noteiktajos gadījumos.

**IX. Strīdu izskatīšanas kārtība**

1. Pušu nesaskaņas un strīdus, kas saistītas ar Līguma saistību izpildi, Puses risina sarunu ceļā. Sarunu ceļā panākto vienošanos noformē rakstiski un Puses to paraksta.
2. Ja Puses nevar vienoties, strīdu nodod izskatīšanai tiesā saskaņā ar Latvijas Republikā spēkā esošajiem normatīvajiem aktiem.

**X. Pušu paziņojumi un kontaktpersonas**

1. Visus ar Līgumu saistītos Pušu savstarpējos paziņojumus Puses noformē rakstiski un nosūta uz Līgumā norādīto adresi vai citu adresi, ko viena Puse ir paziņojusi otrai Pusei. Ārkārtējos gadījumos paziņojumus var nosūtīt arī pa faksu vai e-pastu. Strīdu gadījumā jebkura sarakste tiks uzskatīta par rakstveida pierādījumu.
2. Puses apņemas nekavējoties paziņot viena otrai par Pušu reģistrēto un pasta adrešu vai citu rekvizītu maiņu.
3. Visi Pušu savstarpējie paziņojumi stājas spēkā tad, kad otra Puse ir saņēmusi attiecīgu vēstuli, kas nosūtīta pa pastu, faksu vai ar e-pastu. Pušu pārstāvji ir atbildīgi par Līguma izpildes uzraudzīšanu, tai skaitā, par Preču nodošanas-pieņemšanas akta noformēšanu, iesniegšanu un parakstīšanu atbilstoši Līguma prasībām, savlaicīgu apmaksas dokumentu iesniegšanu un pieņemšanu, apstiprināšanu un nodošanu apmaksai.
4. Pasūtītāja pārstāvis:

Vārds, uzvārds: **Teodors Binders**,

Amats: tehniskais direktors,

Adrese: Saules iela 5A, Daugavpils,

Tālrunis: 65476320

Mobilais tālrunis: 20014919

Fakss: 654-76318

E-pasts: teodors.binders@daugavpils.lv.

1. Piegādātāja pārstāvis:

Vārds, uzvārds: **Jānis Ūbelis,**

Amats: Pārdošanas daļas vadītājs,

Mobilais tālrunis: 29553258,

E-pasts: ju@evopumps.com.

**XI. Noslēguma jautājumi**

1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.
2. Pasūtītājs nav atbildīgs par zaudējumiem, kas var rasties (radušies) trešajām personām Piegādātāja vainas dēļ Membrānsūkņa piegādes laikā.
3. Nevienai no Pusēm bez rakstiskas saskaņošanas ar otru Pusi nav tiesības nodot trešajai personai Līgumā noteiktās saistības.
4. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
5. Katra Puse pilnīgi un bez ierunām ir atbildīga par visu otrai Pusei iesniedzamo dokumentu, apmaksas dokumentu un citu materiālu vai informācijas pareizību un patiesumu. Pusei jāatlīdzina otrai Pusei nodarītie zaudējumi, kas radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
6. Līgums ir saistošs Pušu saistību pārņēmējiem.
7. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
8. Līgums uzrakstīts uz 6 (sešām) numurētām lapām un parakstīts 2 (divos) identiskos eksemplāros latviešu valodā, kuriem ir vienāds juridisks spēks un no kuriem viens glabājas pie Pasūtītāja, otrs – pie Piegādātāja.

Pielikumā: Tehniskā piedāvājuma kopija uz 1 lp.

**XII. Pušu rekvizīti**

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401Vadītājs A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **PIEGĀDĀTĀJS:****SIA “EVO PUMPS”**reģ. Nr. 40103763316,Mūkusalas iela 72, Rīga, LV-1004AS SWEDBANKHABALV2XLV26 HABA 0551038060118Valdes priekšsēdētājsS.Grīnfelds\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |